# DATGANIAD YSGRIFENEDIG

# GAN

# LYWODRAETH CYMRU

|  |  |
| --- | --- |
| **TEITL** | **Rhaglen ddiwygiedig i wella hygyrchedd cyfraith Cymru** |
| **DYDDIAD** | **19 Ionawr 2024** |
| **GAN** | **Mick Antoniw AS, y Cwnsler Cyffredinol a Gweinidog y Cyfansoddiad** |

Ar 1 Tachwedd 2023 gosodwyd yr ail Adroddiad Blynyddol ar [Dyfodol cyfraith Cymru: Rhaglen ar gyfer 2021 i 2026](https://www.llyw.cymru/sites/default/files/publications/2021-09/dyfodol-cyfraith-cymru-rhaglen-hygyrchedd-2021-i-2026.pdf) gerbron y Senedd, yn unol ag adran 2(7) o Ddeddf Deddfwriaeth (Cymru) 2019. Roedd paragraff 70 o’r adroddiad hwnnw yn cynnwys ymrwymiad i ddiwygio’r rhaglen er mwyn dangos:

1. ymrwymiad i greu Cod y gyfraith ar gyfer cynllunio, ac i ddangos fod Cod ar

gyfraith yr amgylchedd hanesyddol wedi ei greu,

1. gwybodaeth am y prosiect i gryfhau’r ffordd y caiff is-ddeddfwriaeth ei

chyhoeddi, ac

1. ymrwymiad i ymgynghori ar gynigion i wella ffurf a strwythur deddfwriaeth.

Roedd yr Adroddiad Blynyddol hefyd yn cynnwys ymrwymiad i osod rhaglen ddiwygiedig gerbron y Senedd, yn unol ag adran 2(6) o Ddeddf 2019.

Mae’n bleser gennyf roi gwybod i’r Aelodau fod y rhaglen ddiwygiedig wedi ei gosod heddiw. Hoffwn hefyd eich annog i ddarllen [Adroddiad Blynyddol 2022-23](https://www.llyw.cymru/sites/default/files/publications/2023-11/dyfodol-cyfraith-cymru-adroddiad-blynyddol-2022-i-2023.pdf), sy’n cynnwys adolygiad canol-tymor o’r modd y mae Deddf Deddfwriaeth (Cymru) 2019 yn gweithredu, gan gyflawni ymrwymiad a wnaed yn ystod hynt y Bil drwy’r Senedd.